CELEX: 32014R0359
Language: hu
Date: 2014-04-09 00:00:00
Title: A Bizottság 359/2014/EU végrehajtási rendelete ( 2014. április 9. ) a 136/2004/EK rendelet V. mellékletének a rendelet 9. cikkében említett országok jegyzéke tekintetében történő módosításáról  EGT-vonatkozású szöveg

10.4.2014   
            
            
               HU
            
            
               Az Európai Unió Hivatalos Lapja
            
            
               L 107/10
            
         A BIZOTTSÁG 359/2014/EU VÉGREHAJTÁSI RENDELETE
   (2014. április 9.)
   a 136/2004/EK rendelet V. mellékletének a rendelet 9. cikkében említett országok jegyzéke tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1), és különösen annak 19. cikke (1) bekezdésére,
   mivel:
   
               (1)
            
            
               A 97/78/EK irányelv megállapítja a harmadik országokból az Unióba behozott termékek állat-egészségügyi ellenőrzésének megszervezésére irányadó elveket.
            
         
               (2)
            
            
               A szóban forgó irányelv 19. cikkének (1) bekezdése úgy rendelkezik, hogy a Bizottság összeállítja azon növényi termékek listáját, amelyeket állat-egészségügyi vizsgálatoknak kell alávetni, valamint azon harmadik országok listáját, amelyek számára engedélyezik az említett növényi termékek Unióba történő kivitelét.
            
         
               (3)
            
            
               Ennek megfelelően a 136/2004/EK bizottsági rendelet (2) IV. melléklete a szénát és a szalmát, mint állat-egészségügyi ellenőrzések tárgyát képező növényi termékeket sorolja fel, míg az említett rendelet V. mellékletének I. része tartalmazza azon országok jegyzékét, amelyekből a tagállamok szénát és szalmát hozhatnak be.
            
         
               (4)
            
            
               A 136/2004/EK rendeletet a 2003-as csatlakozási szerződés hatálybalépése előtt fogadták el. A 136/2004/EK rendelet V. mellékletének II. részében található, csatlakozó államokat tartalmazó jegyzék 2004. április 30-ig volt releváns. Ezért a továbbiakban nem szükséges érvényben tartani az V. melléklet II. részét, sem pedig két részre tagolni az V. mellékletet.
            
         
               (5)
            
            
               Az egyértelműség kedvéért az V. mellékletet ki kell egészíteni az országok ISO-kódjával.
            
         
               (6)
            
            
               Szerbia a közelmúltban kérelmezte, hogy engedélyezzék számára a széna és a szalma Unióba történő kivitelét.
            
         
               (7)
            
            
               A Bizottság 206/2010/EU rendelete (3) Szerbiát azon országok között sorolja fel, amelyekből engedélyezett a szarvasmarha-, juh- és kecskefélék, valamint a háziasított egypatás állatok friss húsát tartalmazó szállítmányok Unióba való behozatala.
            
         
               (8)
            
            
               Jóllehet az élő patás állatok Unióba való behozatala nem engedélyezett Szerbiából, a széna és a szalma behozatala engedélyezhető, mivel a szerbiai állat-egészségügyi helyzet nem veti fel ragályos vagy fertőző állatbetegségek terjesztésének kockázatát a szóban forgó növényeken keresztül abban az esetben, ha azok érintkeztek élő állatokkal.
            
         
               (9)
            
            
               A 136/2004/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 136/2004/EK rendelet V. mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 24., 1998.1.30., 9. o.
   
   
      (2)  A Bizottság 2004. január 22-i 136/2004/EK rendelete a harmadik országokból behozott termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról (HL L 21., 2004.1.28., 11. o.).
   
      (3)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
   
      MELLÉKLET
      
         
            „V. MELLÉKLET
            A 9. CIKKBEN EMLÍTETT ORSZÁGOK JEGYZÉKE
            
                        ISO-kód
                     
                     
                        Ország
                     
                  
                        AU
                     
                     
                        Ausztrália
                     
                  
                        BY
                     
                     
                        Belarusz
                     
                  
                        CA
                     
                     
                        Kanada
                     
                  
                        CH
                     
                     
                        Svájc
                     
                  
                        CL
                     
                     
                        Chile
                     
                  
                        GL
                     
                     
                        Grönland
                     
                  
                        IS
                     
                     
                        Izland
                     
                  
                        NZ
                     
                     
                        Új-Zéland
                     
                  
                        RS
                     
                     
                        Szerbia (1)
                        
                     
                  
                        US
                     
                     
                        Amerikai Egyesült Államok
                     
                  
                        ZA
                     
                     
                        Dél-Afrika (kivéve a ragadós száj- és körömfájásra vonatkozó járványügyi ellenőrzés alatt álló területnek az Észak- és Kelet-Transvaal állat-egészségügyi régióban, a Natal állat-egészségügyi régió Ingwavuma körzetében, valamint a Botswanával határos terület 28. hosszúsági foktól keletre található részét)
                     
                  
      
      
         (1)  Az egyrészről az Európai Közösségek és tagállamaik, másrészről a Szerb Köztársaság közötti stabilizációs és társulási megállapodás 135. cikkében meghatározottak szerint (HL L 278., 2013.10.18., 16. o.).”